laion/Wikipedia-Exotic huggingface dataset:
יורי אהרונוביץ'

יורי אהרונוביץ' (13 במאי 1932 - 31 באוקטובר 2002), היה מנצח ישראלי, יליד ברית המועצות. אהרונוביץ' נולד בלנינגרד (כיום סנקט פטרבורג) ולמד מוזיקה וכינור מאז גיל 4. בשנת 1954 סיים את לימודי הניצוח בקונסרבטוריון לנינגרד. הוא למד אצל נתן רחלין וקורט זנדרלינג. הוא התחיל לקבל הזמנות לנצח על תזמורות רוסיות חשובות, ביניהן התזמורת הפילהרמונית של סנקט פטרבורג ועל תיאטרון בולשוי. בשנת 1964 התמנה למנצח ראשי של תזמורת משרד התרבות הסובייטי ושם עבד עד עלייתו ארצה בשנת 1972. בהמשך לכך הוזמן לנצח על תזמורות ידועות שם, ביניהן התזמורת הסימפונית של לונדון, התזמורת הפילהרמונית הישראלית, התזמורת הסימפונית של וינה, תזמורת יומיורי בטוקיו, לה סקאלה ואחרות. משנת 1975 עד 1986 היה המנצח הראשי של תזמורת גירצניך ומשנת 1982 עד 1987 היה המנצח הראשי של התזמורת התזמורת הפילהרמונית המלכותית של סטוקהולם. במקביל לכך היה גם מנצח אופרה. הוא ניצח של בית האופרה המלכותית, קובנט גארדן בלונדון, על האופרה הלירית של שיקגו, על בתי אופרה חשובים באיטליה, האופרה המלכותית השוודית, האופרה של קלן והאופרה הממלכתית של בוואריה במינכן. הוא הקליט מספר ניכר של יצירות מוזיקליות חשובות עם הסימפונית של לונדון, הפילהרמונית של סטוקהולם והתזמורת הסימפונית של וינה. יורי אהרונוביץ' ניצח על מספר רב של פסטיבלי מוזיקה בינלאומיים, ביניהם ברגן, ברגנץ, האיים הקנריים, פלורידה, ישראל, לוקרנו, לוצרן, מינכן, סאבונלינה, ספולטו, סטרסה וורונה. הקונצרט האחרון בניצוחו היה עם תזמורת פריז באוקטובר 2002. מאז 1984 היה יורי אהרונוביץ' חבר באקדמיה המלכותית למוזיקה של שוודיה, ובשנת 1987 קיבל ממלך שוודיה את עיטור הכבוד "אביר המסדר המלכותי של כוכב הצפון". בשנת 1988 קיבל בירושלים את "פרס אטינגר לאמנויות". באיטליה הוענק לו פרס "קשת הזהב 1991" מן העיתון האיטלקי "לה סטאמפה" ואוניברסיטת טורינו. אתר האינטרנט הרשמי של יורי אהרונוביץ' יורי אהרונוביץ', באתר ספוטיפיי יורי אהרונוביץ', באתר AllMusic (באנגלית) יורי אהרונוביץ', באתר MusicBrainz (באנגלית) יורי אהרונוביץ', באתר Discogs (באנגלית)
בית החולים א-רנתיסי

בית החולים א-רנתיסי (בערבית: مستشفى الرنتيسي) הוא בית חולים לילדים (אנ') הממוקם בצפון העיר עזה ברצועת עזה, כחלק מבית החולים נאצר. בית החולים מכיל כ-30 מיטות אשפוז. בית החולים קרוי על שמו של עבד אל-עזיז א-רנתיסי, טרוריסט פלסטיני, ממייסדי תנועת חמאס ורופא ילדים. העבודות להקמת בית החולים החלו ב-2003 והסתיימו ב-2006, אך בית החולים החל לפעול ב-11 בנובמבר 2007, ונפתח רשמית רק ב-23 באפריל 2008. בשנת 2019 נחנך בבית החולים מרכז לטיפול בסרטן בילדים, על שטח של 2,500 מ"ר. במאי 2020, ביוזמתו של איש העסקים מיכאל מירלשוילי, התקינה חברת ווטרג'ן הישראלית בבית החולים מכשיר שמפיק מים מהלחות שבאוויר. יוזמה זו נועדה לספק מי שתייה נקיים ובטוחים לצוות ולמטופלים של בית החולים, וזאת כפתרון למשבר המים ברצועת עזה. ערך מורחב – תשתית הטרור בתוך האוכלוסייה האזרחית בעזה במהלך מלחמת חרבות ברזל ולקראת פשיטה ישראלית לאזור בית החולים הוחלט לפנות אותו מיושביו. בית החולים נכבש על ידי שייטת 13 וגדוד צבר שפעל תחת חטיבה 401 של צה"ל עוד באותו השבוע. לאחר הפינוי, נחשף על ידי דובר צה"ל כי במרתף בית החולים נמצא מאגר גדול של אמל"ח (בהם רקטות נגד טנקים, רימוני יד, מטעני חבלה, גרזנים ואפודי מגן) בנוסף, צה"ל אמר שייתכן כי במקום זה הוחזקו בני ערובה שנחטפו מישראל. העדויות שהציג צה"ל לשימוש צבאי במרתף כללו אופנוע עם חור מכדור ירי ממתקפת הפתע על ישראל וכן בקבוקי תינוקות וחיתולים המעידים על תינוקות שנחטפו והוחזקו כבני ערובה במקום. כמו כן נמצאו כיסא עם חבלים ושירותים מאולתרים שסימנו, לטענת צה"ל, תשתיות להחזיק בני ערובה למשך זמן ממושך, וכן כניסה לאחת ממנהרות הלחימה של הארגון. בדצמבר 2023 חשפו כוחות יהל"ם, שייטת 13 וצק"ח 14 רשת מנהרות טרור ארוכה ומסועפת מתחת לבית החולים א-רנתיסי, ובה תשתיות חמאס אסטרטגיות ופירים רבים. המנהרה חיברה את בית החולים למספר אזורים ברחבי עזה. ב-27 בדצמבר 2023, אחרי מיפוי המנהרות על ידי לוחמי סמו"ר, פוצצו כוחות חיל ההנדסה הקרבית את מנהרות הטרור. בבית החולים מחלקות גסטרואנטרולוגיה, רפואת ריאות, נפרולוגיה, נוירולוגיה, קרדיולוגיה, אנדוקרינולוגיה, המטולוגיה ואונקולוגיה. כן יש בבית החולים יחידת טיפול נמרץ ומרפאות חוץ. Solar Electrification of the Health System in the Gaza Strip: Opportunities & Challenges, June 2019 THE SITUATION OF CANCER PATIENTS IN THE GAZA STRIP, PCHR, 2020, pages 9-10 Gaza gets new center for treating children with cancer, The electronic Intifada, february 1, 2019 AP; TOI STAFF (2020-05-06). "Israeli billionaire hopes to bring water to parched Gaza". The Times of Israel. צפו: הסטארט-אפ הישראלי שכבש את עזה, באתר "סרוגים", 6 באוקטובר 2020 כך כבש צה"ל את מפקדת הטרור מתחת לבית החולים 'רנתיסי' | צפו בתיעוד, באתר מעריב אונליין, 14 בנובמבר 2023 Bob, Yonah Jeremy (2023-11-13). "Hamas hid hostages under Rantisi hospital, IDF reveals in Gaza". Jerusalem Post. נבדק ב-2023-11-14. ניר דבורי, ‏דובר צה"ל: חשד שחטופים ישראלים הוחזקו בבית החולים רנתיסי בעזה, באתר ‏מאקו‏, 13 בנובמבר 2023 לילך שובל, דובר צה"ל: "סימנים מעידים לכך שחמאס החזיק חטופים בבית חולים רנטיסי - נמצא בקבוק של תינוק", באתר ישראל היום, 13 בנובמבר 2023 הושמדו 3 פירי מנהרת טרור של חמאס שהובילו לעיר עזה, באתר צה"ל, 27 בדצמבר 2023. יואב זיתון, בפיצוץ אדיר: כוחות הנדסה השמידו רשת מנהרות מתחת לביה"ח רנתיסי | תיעוד, באתר ynet, 27 בדצמבר 2023. ערך זה הוא קצרמר בנושא הרשות הפלסטינית. אתם מוזמנים לתרום לוויקיפדיה ולהרחיב אותו.
שימור דיגיטלי

שימור דיגיטלי (באנגלית: Digital preservation) הוא מונח בתחום הספרנות והארכיונאות המתאר מאמץ הנעשה כדי לוודא שמידע דיגיטלי נשאר זמין ושמיש. המונח כולל בתוכו את כל תהליך השימור; תכנון, מציאת משאבים, שימוש בכלים רלוונטיים וטכנולוגיה, וכן נושאי מדיניות, אסטרטגיה ופעולות הנעשות כדי לוודא גישה למידע המאוחסן בפורמטים לא נגישים ולמידע דיגיטלי מקורי. מטרת השימור היא עיבוד ויצירה של עותק נאמן למקור, ככל האפשר. המונח טומן בחובו משמעות נוספת; על פי המדריך Harrod's Librarian Glossary, הגדרת שימור דיגיטלי היא: (1) שימוש בטכניקה דיגיטלית למטרת שימור, (2) שיטות לשמירת חומרים דיגיטליים "בחיים", כך שיוכלו להישאר בשימוש חרף ההתקדמות הטכנולוגית ומפרטי תכנה מיושנים. — Ray Prytherch, Harrod's Librarians' Glossary And Reference Book, 10, Ashgate, 2005, עמ' 214, מסת"ב 9780754640387. (באנגלית) הצורך בשימור דיגיטלי התעורר בעקבות אורך החיים הקצר, יחסית, של מדיה דיגיטלית. שימוש נרחב בדיסק קשיח הוליד בעיות כמו חוסר היכולת לגשת אליו בעקבות התקדמות טכנולוגית, פגימת המוצר לאחר כמה שנים, וזיכרון הבזק, אשר אחסון בו גורם לאיבוד המידע לאחר כמה שנים ללא שימוש, ואיכות שימור המידע בו נתון להשפעות שונות כמו טמפרטורה וכמות האחסון על הדיסק. מורשת האנושות אוחסנה באמצעים חומריים רבים במהלך השנים, כמו אבנים, פפירוס, קלף, נייר ועוד. כיום, כמות גדולה של מידע מאוחסן באמצעים דיגיטליים, המשתנים עם הזמן, כגון רשתות חברתיות, פורומים, ספריות תמונות מתעדכנות ועוד. יצירת התוכן הדיגיטלי זמינה וזולה יחסית, ומאפשרת להותיר את המידע עדכני, ולעיתים כך גם לגרוס מידע ישן. ב-2006, פיתח ה-Online Computer Library Center אסטרטגיית ארבע נקודות לשימור דיגיטלי לטווח הארוך: הערכת סיכונים לאיבוד התוכן, בהתבסס על משתנים טכנולוגיים כמו הפורמט של הקובץ, שימוש נפוץ בו ועוד. בדיקה לטובת קביעת הצעדים הדרושים לשימור התוכן. קביעת המטא-דאטה הדרוש לכל סוג אובייקט והדרכים לקישורו לקובץ. הבטחת גישה לתוכן. פרק זה לוקה בחסר. אנא תרמו לוויקיפדיה והשלימו אותו. ארכיונים וספריות מחקר רבות החלו או מתכוונים להתחיל בתהליך שימור דיגיטלי בקנה מידה רחב (LSDIs). השחקנים המובילים בתחום זה הם מוסדות תרבות, חברות מסחריות - כמו גוגל ומיקרוסופט, וארגונים ללא מטרות רווח כמו OCA (אנ'), פרויקט מיליון הספרים (אנ'), HathiTrust (אנ'). המוטיבציה העיקרית של גופים אלה היא הרחבת הנגישות למאגרי מידע אקדמיים. כ-30 מוסדות תרבות, כולל 12 החברים ב-CIC (אנ'), חתמו על הסכמי דיגיטציה עם גוגל או מיקרוסופט. חלק מהם משתתפים גם במיזמי שימור נוספים. מיזם נוסף הוא הארכיון העולמי הארקטי - מתקן לשימור מידע של ההיסטוריה והתרבות האנושיים ממספר מדינות, ארגונים וחברות. מדיה אבודה מדיה וקבצים בנושא שימור דיגיטלי בוויקישיתוף Definitions of Digital Preservation, איגוד הספריות האמריקאי, ‏2008-02-21 (באנגלית) Ray Prytherch, Harrod's Librarians' Glossary And Reference Book, 10, Ashgate, 2005, עמ' 214, ISBN 9780754640387. (באנגלית) OCLC, OCLC Digital Archive Preservation Policy, 2006 Evans, Mark; Carter, Laura. (December 2008). The Challenges of Digital Preservation. Presentation at the Library of Parliament, Ottawa. admin, Definitions of Digital Preservation, Association for Library Collections & Technical Services (ALCTS), ‏2008-02-21 (באנגלית) הגרשיים במקור OCLC, OCLC Digital Archive Preservation Policy, 2006 "In 1859 the sun fried the entire world's electronics. Next time, we'll be prepared". ABC News (בAustralian English). 2020-08-12. נבדק ב-2023-11-15.
טום וריקה

טום וריקה (באנגלית: Tom Verica; נולד ב-13 במאי 1964) הוא שחקן, במאי ומפיק אמריקאי, הידוע בעיקר בזכות תפקידו כסם קיטינג בדרמה "המדריך לרוצח",. הוא גם גילם את ג'ק פריור בדרמה "חלום אמריקאי" שזכתה לשבחים. כבמאי, הוא ידוע בזכות הדרמות של שונדה ריימס. מ-2012 עד 2018, וריקה שימשה כמפיק ובמאי של "סקנדל". כיום הוא מפיק בפועל ובמאי של הדרמה של נטפליקס ברידג'רטון. וריקה נולדה ב-13 במאי 1964 בפילדלפיה, פנסילבניה, ארצות הברית להורים סוכני נדל"ן. הוא ממוצא איטלקי מצד אביו ומוצא גרמני מצד אמו. תפקידו הראשון בטלוויזיה היה באופרת הסבון "כל ילדיי" של ABC ב-1987. מאוחר יותר היה לו תפקיד ב"פרקליטיי אל איי", ותפקידי אורח ב"שפץ ביתך","Picket Fences" ו-"NYPD Blue". בקולנוע הוא הופיע ב-"מת לחיות 2", "יום האב", "דרקון אדום" ו"זודיאק". וריקה גילם את האסטרונאוט ריצ'רד גורדון במיני-סדרה From The Earth To the Moon" (1998)". בין השנים 2002 ל-2005 כיכב וריקה לצד גייל אוגריידי בדרמה המשפחתית של NBC, "חלום אמריקאי" כאב המשפחה ג'ק פרייר. לאחר ביטול הסדרה, וריקה שיחק בתפקידי אורח ב"חוק וסדר: מדור מיוחד", "האוס", "בוסטון ליגל", "האנטומיה של גריי" ו"המפענחת", וכן שיחק במספר פרקים ב"ה-4400" ו"התשע". בתחילת שנות ה-2000 החל וריקה את הקריירה שלו כבמאי טלוויזיה. הוא ביים את הפרקים של למעלה מ-20 תוכניות טלוויזיה, כמו "חלום אמריקאי", "בוסון ליגל", "כסף סקסי מלוכלך", "בטי", "נשות הצבא", "המנטליסט" ועוד. הוא היה במאי של מספר פרקים בדרמות של שונדה ריימס, "האנטומיה של גריי", "מרפאה פרטית" ו"סקנדל". בסקנדל הוא שימש כמפיק שותף מאז 2012. בשנת 2014, הוא לוהק לצד ויולה דייוויס לסדרה "המדריך לרוצח". מ-2018 עד 2019, הוא גם הפיק את "For the People". ב-2023 היה הבמאי והמפיק הבכיר של הסדרה ברידג'רטון: סיפורה של המלכה שרלוט ששודרה בנטפליקס. בשנת 2000 התחתן עם השחקנית קירה ארנה. לזוג בן ובת. ב-7 באוקטובר 2023 עם המתקפה על ישראל פרסם פוסט תמיכה בישראל, ונגד פעולות חמאס. טום וריקה, ברשת החברתית אקס (טוויטר) טום וריקה, במסד הנתונים הקולנועיים IMDb (באנגלית) טום וריקה, באתר AllMovie (באנגלית) טום וריקה, במסד הנתונים הקולנועיים KinoPoisk (ברוסית) "Tom Verica | Movies and Biography". Yahoo! Movies. נבדק ב-20 במאי 2014. {{cite web}}: (עזרה) Sklar, Ronald (13 ביוני 2003). "Tom Verica". PopEntertainment. נבדק ב-28 בנובמבר 2014. {{cite web}}: (עזרה) 06/10/2013 11:56 am EDT (10 ביוני 2013). "'American Dreams' Reunion: Unaired Alternate Ending Showed Where The Pryors Ended Up". Huffington Post. נבדק ב-20 במאי 2014. {{cite web}}: (עזרה) Tom Verica: Director, ABC's Scandal — The New Potato, web.archive.org, ‏2015-04-25 "Tom Verica Cast In ABC Pilot 'How To Get Away'; Morgan Spector In NBC's 'Coercion'". Deadline. נבדק ב-20 במאי 2014. {{cite web}}: (עזרה) Instagram, www.instagram.com https://twitter.com/tomverica/status/1036325510991630336, X (formerly Twitter)
היון בין

קים טא-פיונג (בקוריאנית: 김태평; נולד ב-25 בספטמבר 1982), הידוע יותר בשם הבמה שלו היון בין (현빈), הוא שחקן דרום קוריאני. הוא זכה להכרה נרחבת על תפקידו בדרמת הטלוויזיה הקומדיה הרומנטית משנת 2005 שמי קים סאם-קרוב. מאז, הוא הופיע בתפקידים ראשיים בתוכניות טלוויזיה מצליחות אחרות, כולל דרמת הפנטזיה הרומנטית "הגן הסודי" (2010–2011), דרמת הפנטזיה זיכרונות "מהאלהמברה" (2018–2019), והדרמה הרומנטית "נחיתת חירום לאהבה" (2019–2020). הפופולריות של היון בין הורחבה עוד יותר על ידי השתתפות בסדרה של שוברי קופות: מותחן הפעולה "משימה סודית" (2017) וסרט ההמשך שלו מ-2022, כמו גם מותחני הפשע "הנוכלים" (2017) ו-"המשא ומתן" (2018). הצלחת העבודות של היון בין ביססה אותו ברמה הבינלאומית ככוכב הגל הקוריאני מוביל. הוא בין השחקנים בעלי השכר הגבוה והמשפיעים ביותר בדרום קוריאה. היון זכה לשבחים מהמבקרים על הופעתו בסרט המלודרמה "הסתיו המאוחרת ", שהוקרן בפסטיבל הסרטים הבינלאומי ה-61 בברלין. לאורך קריירת הטלוויזיה והקולנוע שלו, הוא היה מועמד למספר פרסים איקוניים, כולל חמישה בפרסי באקסאנג לאמנויות, וזכה לשבחים שונים על ההכרה שלו במשחק, כולל פרסי באקסאנג לאמנויות לפרס הגדול (טלוויזיה) בטקס פרסי באקסאנג ה-47. בשנת 2023 כיכב בסרט הפעולה "The Point Men" המבוסס על משבר בני הערובה הקוריאנים באפגניסטן ב-2007 (אנ') ומשימת החילוץ שלאחר מכן. מדיה וקבצים בנושא היון בין בוויקישיתוף אתר האינטרנט הרשמי של היון בין היון בין, ברשת החברתית פייסבוק היון בין, במסד הנתונים הקולנועיים IMDb (באנגלית) היון בין, באתר AllMovie (באנגלית) "5 reasons to love Hyun Bin, Crash Landing's dreamy leading man". South China Morning Post (באנגלית). 24 בספטמבר 2020. ארכיון מ-22 באוקטובר 2020. נבדק ב-23 באוקטובר 2020. {{cite web}}: (עזרה) "[INTERVIEW] From rom-com heartthrob to action hero". The Korea Times. 4 בנובמבר 2018. ארכיון מ-16 בנובמבר 2018. נבדק ב-16 בנובמבר 2018. {{cite web}}: (עזרה)
משפחת רוזוולט

משפחת רוזוולט היא משפחה פוליטית אמריקאית מניו יורק שחבריה כללו שני נשיאי ארצות הברית, גברת ראשונה וסוחרים שונים, בנקאים, פוליטיקאים, ממציאים, אנשי דת ואנשי חברה. צאצאיו של מהגר הולנדי שהיגר לניו אמסטרדם במאה ה-17, רבים מבני המשפחה הפכו לבולטים לאומיים בפוליטיקה ובעסקים של ניו - יורק ונישאו עם משפחות קולוניאליות בולטות. שני ענפים קרובים רחוקים של המשפחה מאויסטר ביי והייד פארק עלו לגדולה פוליטית עולמית עם הנשיאות של תאודור רוזוולט (1901 - 1909) ובן דודו מדרגה שישית, פרנקלין דלאנו רוזוולט (1933 - 1945), שאשתו אלינור רוזוולט הייתה אחייניתו של תאודור. משפחת רוזוולט היא אחת מארבע משפחות שייצרו שני נשיאי ארצות הברית באותו שם משפחה, האחרים היו משפחות בוש, אדמס והריסון. תאודור רוזוולט פרנקלין דלאנו רוזוולט מדיה וקבצים בנושא משפחת רוזוולט בוויקישיתוף PBS' 'The Roosevelts' portrays an epic threesome 2014.
רותם אושמן

רותם אושמן היא פרופסור למדעי המחשב באוניברסיטת תל אביב. מחקרה מתמקד במחשוב מבוזר, סיבוכיות תקשורת ושיטות אימות פורמליות (אנ'). ב-2005 סיימה בהצטיינות לימודי תואר ראשון במדעי המחשב בטכניון. במהלך לימודיה עבדה במשרת סטודנט ברפאל, ולאחר הלימודים כמתמחה במעבדת המחקר של IBM בחיפה. המשיכה ללימודי תואר שני במדעי המחשב בטכניון, בהנחיית פרופסור ארנה גרימברג. ב-2007 סיימה את התואר השני בהצטיינות. בין 2008 ל-2012 למדה לתואר דוקטור במדעי המחשב במכון הטכנולוגי של מסצ'וסטס, בהנחיית פרופסור ננסי לינץ' (אנ'). תזת הדוקטורט של אושמן עסקה בהיבטים תאורטיים של רשתות תקשורת אלחוטיות. רשתות התקשורת שאושמן חקרה מכילות מספר רב של מכשירים, המציגים מאפיינים דינאמיים: נתיבי התקשורת האפשריים משתנים לאורך זמן כתלות בהדלקת וכיבוי מכשירים, תזוזת מכשירים במרחב, שינויים סביבתיים, כשלים ושינויים תפעוליים ברשת. התזה חקרה מאפיינים חישוביים של פעולות המבוצעות ברשתות כאלה, כגון פעפוע מידע, מניית רכיבי התקשורת ברשת, והגעה לקונצנזוס בין רכיבי תקשורת (אנ'). אושמן המשיכה למחקר פוסט-דוקטורט ב-"Theory Group" במחלקה למדעי המחשב באוניברסיטת טורונטו, ולאחר מכן למחקר פוסט-דוקטורט באוניברסיטת פרינסטון. החל מ-2015 אושמן מלמדת וחוקרת בבית הספר למדעי המחשב באוניברסיטת תל אביב. אושמן חתמה על מכתב של מדעני מחשב שקראו להפסיק את חקיקת הרפורמה המשפטית (2023), ואיימו להשבית את מוסדות הלימוד אם החקיקה תעבור. בנוסף חתמה על מכתב תמיכה בפרופסור אריאל פורת, נשיא אוניברסיטת תל אביב, שקרא להשבית את המשק הישראלי במידה שהרפורמה המשפטית תחוקק. אתר האינטרנט הרשמי של רותם אושמן (באנגלית) רותם אושמן, באתר פרויקט הגנאלוגיה במתמטיקה רותם אושמן, באתר ResearchGate Rotem Oshman's Website, www.cs.tau.ac.il רותם אושמן, קורות חיים, באתר עמוד אישי של רותם אושמן, MIT, ‏2012 בקירוב (באנגלית) Rotem Oshman - The Mathematics Genealogy Project, www.mathgenealogy.org Rotei Oshman, Distributed computation in wireless and dynamic networks, 2012 Rotem Oshman's Webpage, people.csail.mit.edu Members - School of Mathematics | Institute for Advanced Study, www.ias.edu, ‏2015-06-18 (באנגלית) קליטת סגל חדש - 2014–2015 (עמ' 12), באתר אוניברסיטת תל אביב, ‏2015 עומר כביר, מאות מדעני מחשב קוראים לא לפתוח את שנת הלימודים האקדמית: "הממשלה תחריב את כל מה שבנינו", באתר כלכליסט, 23 באוגוסט 2023 הבעת תמיכה בפרופ' אריאל פורת, נשיא אוניברסיטת תל אביב, באתר מאקו, ‏אוגוסט 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רותם אושמן".
אדגר באררה

אדגר באררה (בספרדית: Édgar Barrera; נולד ב-18 באפריל 1991) הידוע גם בשם הבמה אדג' (Edge), הוא פזמונאי, מפיק ומוזיקאי אמריקאי שפועל במיאמי, פלורידה. הוא זכה בסך הכול ב-20 פרסי גראמי הלטיניים ובפרס גראמי אחד, בקטגוריית "אלבום הטרופי הלטיני הטוב ביותר" בשנת 2015. הוא כתב והפיק שירים לאמנים ולהקות כמו גרופו פרונטרה (אנ') ("Un x100to" עם באד באני); קרול ג'י ("Mi Ex Tenía Razón" ו-"Gucci los Paños"); מדונה ("Medellín" ו-"Bitch I'm Loca"); פסו פלומה ("Tulum" עם גרופו פרונטרה ו-"Chanel" עם בקי ג'י); שאקירה ("Me Gusta" עם אנואל AA ו-"Clandestino" עם מאלומה); מאלומה ("Hawái", "Sobrio", "11PM", "HP" ו-"ADMV"); מנואל טוריסו ("La Bachata" ו-"El Merengue"); וקמילו ("Indigo",‏ "Vida de Rico",‏ "Favorito",‏ "La Mitad",‏ "El Mismo Aire" ו-"Ropa Cara"). בטקסי פרסי גראמי הלטיניים ה-13, 14, 16, 22 ו-24, באררה היה למוזיקאי עם מרבית המועמדויות בסך הכול; בשנת 2023 היה למוזיקאי עם מרבית המועמדויות בטקס גם כן. בשנת 2024, באררה הוביל את הטקס עם 9 מועמדויות. אתר האינטרנט הרשמי של אדגר באררה אדגר באררה, במסד הנתונים הקולנועיים IMDb (באנגלית) אדגר באררה, באתר AllMusic (באנגלית) אדגר באררה, באתר MusicBrainz (באנגלית) אדגר באררה, באתר Discogs (באנגלית) Condé Nast, Edgar Barrera, el compositor tamaulipeco de Madonna, Ariana Grande, Maluma, JLo y más, GQ, ‏2020-05-06 (ב־Mexican Spanish) Edgar Barrera | Artist | GRAMMY.com, www.grammy.com Aprende más sobre los nominados y ganadores actuales y pasados de los Latin GRAMMY Awards | LatinGRAMMY.com, www.latingrammy.com (בספרדית) Thania Garcia, Latin Grammy Nominations 2024: Edgar Barrera Leads List With 9, Followed by Karol G and Bad Bunny, Variety, ‏2024-09-17 (באנגלית אמריקאית) 2024 GRAMMY Nominations: See The Full Winners & Nominees List | GRAMMY.com, grammy.com
נס וסטילה

נס וסטילה הם צמד מוזיקלי ישראלי. חברי ההרכב הם נסיה לוי (נס) ודור סורוקר (סטילה). שני היוצרים נס וסטילה שיתפו פעולה בפעם הראשונה ב-2023 בשיר "תיק קטן". השיר הפך ללהיט ויראלי והגיע היישר אל המקום הראשון במצעד "היטליסט" של מגזין מאקו. נוסף על כך, זכה להצלחה בתחנות הרדיו והגיע למקום השני במצעד השבועי של מדיה פורסט. גם במצעדים השנתיים, הגיע השיר לעשירייה הפותחת, ובעקבות הצלחת השיר, זכה הצמד בפרס "פריצת השנה" של כאן גימל ו"פיק השנה" במצעד השנתי של היטליסט. בנובמבר 2023 הוציאו הצמד יחד את הסינגל השני שלהם "חרבו דרבו", בעקבות מלחמת חרבות ברזל, המוקדש לחיילי צה"ל. השיר הוא השני של הצמד שהגיע למקום הראשון במצעד היטליסט. באפריל 2024 הצמד השתתף בשיר "פרנציפ" מתוך אלבומו של הזמר והראפר סטטיק, "להרים". ב-28 במאי, יצא שירם, "באמפרים". ב-14 ביולי, הוציאו את "מגדלים", אשר נכנס לפלייליסט גלגלצ כמה ימים לאחר צאתו. נס וסטילה, סרטונים בערוץ היוטיוב דור מאיר מועלם, ‏ביקשו שאשלח את השיר "תיק קטן". איזה שיר, יא גנובים? זה לא מוקלט בכלל, באתר ‏מאקו‏, 30 באפריל 2023 רן בוקר, "חרבו דרבו": שיר המלחמה של יוצרי הלהיט "תיק קטן", באתר ynet, 14 בנובמבר 2023 גיל משעלי, ‏"אני גדלתי עם ערסים, נוסעת כמו צ'אחלה": השיר החדש של נס וסטילה, באתר ‏מאקו‏, 28 במאי 2024 17.7.pdf, Google Docs המצעד השבועי: מצעד השירים השבועי, להיטים ישראלים ולועזיים, באתר היטליסט, בשבוע 25 של שנת 2024, ‏4 ביוני 2024
נמל התעופה הבין-לאומי ניו אורלינס לואי ארמסטרונג

נמל התעופה הבין-לאומי ניו אורלינס לואי ארמסטרונג (באנגלית: Louis Armstrong New Orleans International Airport;‏ IATA:‏ MSY,‏ ICAO:‏ KMSY) הוא נמל תעופה בין-לאומי בקנר (אנ'), מחוז ג'פרסון, לואיזיאנה, ארצות הברית. הוא נמצא בבעלות העיר ניו אורלינס ונמצא כ-18 ק"מ מערבית למרכז העיר ניו אורלינס. נמל התעופה ארמסטרונג הוא נמל התעופה המסחרי העיקרי עבור אזור המטרופולין של ניו אורלינס ודרום מזרח לואיזיאנה. ביולי 2001, לכבוד יום השנה ה-100 להולדתו של לואי ארמסטרונג (4 באוגוסט 1901), שמו של נמל התעופה ל"נמל התעופה הבין-לאומי ניו אורלינס לואי ארמסטרונג". ל-MSY יש טרמינל אחד עם שלושה מתחמים המסומנים באותיות A-C. יש בסך הכל 35 שערים. המראות ורכישת כרטיסים נמצאים בקומה 3, בדיקת אבטחה של TSA נמצאת בקומה 2, ונחיתות ואיסוף כבודה נמצאים בקומה 1. טיסות בין-לאומיות עוברות דרך מתחם A, המכיל את מתקני המכס של נמל התעופה. הטרמינל משרת על ידי Interstate 10. שירות האוטובוסים בין נמל התעופה למרכז העיר ניו אורלינס מסופק על ידי רשות התחבורה האזורית של ניו אורינס בקו "איירפורט אקספרס 202" וקו E-2 של ג'פרסון טרנזיט. לנמל התעופה יש שאטלים לרוב המלונות וההוסטלים ברובע העסקים המרכזי של ניו אורלינס. מתקן השכרת הרכבים נמצא בצד הדרומי של נמל התעופה ליד הטרמינל הישן. מדיה וקבצים בנושא נמל התעופה הבין-לאומי ניו אורלינס לואי ארמסטרונג בוויקישיתוף "Dedication Plaque of Louis Armstrong New Orleans International Airport – 2012". Airchive. 2CMedia. ארכיון מ-23 במרץ 2013. נבדק ב-15 באוקטובר 2014. {{cite web}}: (עזרה) "MSY Terminal Map". נבדק ב-12 במרץ 2021. {{cite web}}: (עזרה) "The Facility - the New MSY - Get Updates". 19 במאי 2022. {{cite web}}: (עזרה) "New terminal at New Orleans Airport to open on Nov. 6". WGNO (באנגלית). 2019-10-21. נבדק ב-2019-11-27. "Jefferson Transport Bus Routes". Jefferson Parish Transport. ארכיון מ-26 במרץ 2013. נבדק ב-26 באפריל 2013. {{cite web}}: (עזרה) "Louis Armstrong New Orleans International Airport – Ground Transportation". Louis Armstrong New Orleans International Airport. אורכב מ-המקור ב-5 בספטמבר 2011. נבדק ב-24 באוגוסט 2011. {{cite web}}: (עזרה) Wendland, Tegan (29 באוקטובר 2019). "What You Need To Know About The New MSY". www.wwno.org (באנגלית). נבדק ב-2019-11-27. {{cite web}}: (עזרה)
מקסים שוסטקוביץ'

מקסים דימיטרייביץ' שוסטקוביץ' (ברוסית: Maxim Dmitrievich Shostakovich; נולד ב-לנינגרד ב-10 במאי 1938) הוא מנצח ופסנתרן רוסי. מקסים שוסטקוביץ' הוא ילדם השני של המלחין דמיטרי שוסטקוביץ' ונינה וארצאר. מאז 1975 ניצח על רבות מן היצירות המוכרות פחות של אביו והגביר את הפופולריות שלו. את השכלתו המוזיקלית רכש שוסטקוביץ' בקונסרבטוריונים של מוסקבה ולנינגרד. לאחר סיום לימודיו התמנה למנצח ראשי של התזמורת הסימפונית של הרדיו והטלוויזיה בברית המועצות. בתקופה זו ניצח על ביצוע בכורה של הסימפוניה ה-15 של אביו. בשנת 1981 היגר לארצות הברית. אחרי שניצח במשך תקופת מה על תזמורת ניו אורלינס ועל הפילהרמונית של הונג קונג, חזר לסנקט פטרבורג. הקונצ'רטו לפסנתר מס' 2 בפה מז'ור, אופוס 102, של דמיטרי שוסטקוביץ' הוקדש לבנו מקסים, שהיה מבצעו הראשון. בנו, דימיטרי מקסימוביץ' שוסטקוביץ', הוא פסנתרן. מדיה וקבצים בנושא מקסים שוסטקוביץ' בוויקישיתוף מקסים שוסטקוביץ', במסד הנתונים הקולנועיים IMDb (באנגלית) מקסים שוסטקוביץ', במסד הנתונים הקולנועיים KinoPoisk (ברוסית) מקסים שוסטקוביץ', באתר MusicBrainz (באנגלית) מקסים שוסטקוביץ', באתר Discogs (באנגלית)
מרחב ציון

מרחב ציון הוא אחד משלושת המרחבים של מחוז ירושלים של משטרת ישראל. תחומי אחריותו מתחילים במושבי וקיבוצי השפלה הפנימית עובר דרך העיר בית שמש ובמעלה ההר עד גבעת זאב ומבשרת ציון ועד למרכז וצפון העיר ירושלים. בגזרת המרחב גדוד ציון של משמר הגבול. מפקד המרחב הוא תנ"צ רונן עובדיה. מרחב ציון מאגד 6 תחנות: מסתמן: נצ"מ רונן עובדיה ימונה למפקד מרחב ציון, באתר mynetjerusalem, ‏17 בינואר 2023 מבנה מחוז ירושלים, באתר משטרת ישראל
ארלן אסקרפטה

ארלן אלכסנדר אסקרפטה (באנגלית: Arlen Alexander Escarpeta; נולד ב-9 באפריל 1981) הוא שחקן אמריקאי יליד בליז. הוא ידוע בעיקר בזכות תפקידיו בסרטים "יום שישי ה-13", "אחווה", "יעד סופי 5", "בתוך הסופה", ובעיקר, בגילום של בובי בראון בסרט הביוגרפי על ויטני יוסטון "ויטני" מ-2015. בשנת 2000, אסקרפטה קיבל את התפקיד הראשון שלו על המסך בסרטו של גרג מורגן The Playaz Court . בשנים הבאות הוא הופיע בתוכניות טלוויזיה שונות כמו "בוסטון פאבליק", "המגן", "המשפט של איימי" ו"בומטאון". בשנת 2002 לוהק לתפקיד סם ווקר בסדרת הדרמה ההיסטורית "חלום אמריקאי", ששודרה ברשת NBC ורצה במשך 3 עונות. אסקרפטה הופיע בהמשך בתוכניות טלוויזיה "ER" ו"פשע מן העבר". ב-2006 הוא כיכב יחד עם מתיו מקונוהיי ומת'יו פוקס בסרט "We Are Marshall". בשנת 2007, אסקרפטה הופיע בסרטו הקומי של דייוויד ויין, "The Ten". הוא הופיע ב-"חוק וסדר: מדור מיוחד" וב-"ללא עקבות", בהתאמה. בשנת 2009, הוא כיכב בסרט "Dough Boys" של פרסטון ויטמור. הוא גם כיכב כקצין צעיר של LAPD בסיור במהלך מלחמת הכנופיות הגזעית בדרמה "818", שבה אסקרפטה שימש גם כמפיק שותף. הוא הופיע בתור לורנס בגרסת 2009 של "יום שישי ה-13". בנובמבר 2011, אסקרפטה הופיע ב"המעגל הסודי" של CW. הוא גם הופיע בפרקים של "האוס", "גרים" ו-"אקסטנט". ב-2015 אסקרפטה שיחק את התפקיד של בובי בראון בסרט הביוגרפי של וויטני יוסטון, "וויטני". ב-2023 עתיד להופיע בסדרה "מצאתי". מדיה וקבצים בנושא ארלן אסקרפטה בוויקישיתוף ארלן אסקרפטה, במסד הנתונים הקולנועיים IMDb (באנגלית) ארלן אסקרפטה, באתר AllMovie (באנגלית) ארלן אסקרפטה, במסד הנתונים הקולנועיים KinoPoisk (ברוסית)